
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E
Privind acordarea unui stimulent financiar în cuantum de 2000 lei/familie, pentru tinerii care se căsătoresc
                  Consiliul Local al Municipiului Focşani, judeţul Vrancea, întrunit în şedinţa ordinară,

· analizând proiectul de hotărâre iniţiat de domnul Tănase Neculai - consilier local, prin care se propune aprobarea acordării unui stimulent financiar în cuantum de 2000 lei/familie, pentru tinerii care se căsătoresc, raportul întocmit de Direcţia economică, înregistrat la nr. 25018/22.03.2018;

· văzând avizul favorabil al Comisiei de buget şi administraţie publică  şi amendamentul formulat de domnul consilier Iorga Marius Iorga;
· în baza art.36 alin (2)  lit. „d” şi alin (6) lit „a”, pct. 2, precum  şi  în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare şi prevederile Legii Tinerilor nr. 350/2006 cu modificările şi completările ulterioare
H O T Ă R Ă Ş T E :
                 Art.1 Se aprobă acordarea unui stimulent financiar pentru tinerii care se căsătoresc, în cunatum de 2000 de lei, cu încadrarea în bugetul alocat cu această destinaţie.

                Art.2  Tinerii vor îndeplini următoarele condiţii:

· ambii soţi să fie la prima căsătorie;

· la data căsătoriei ambii soţi să aibă vârsta cuprinsă între 18 - 30 de ani şi domiciliul stabil în Focşani. 
               Art.3  Stimulentul financiar va fi acordat după împlinirea unui an de la încheierea căsătoriei, cu respectarea următoarelor condiţii:

· ambii soţi să facă dovada cu adeverinţă eliberată de SPCLEP, a domiciliului stabil fără întrerupere în municipiul Focşani;
· cel puţin unul dintre soţi să facă dovada cu adeverinţă că a avut locul de muncă, fără întrerupere, pe raza municipiului Focşani.
Fac excepție de la acest articol studenții care demonstrează că frecventează, fără înterupere, cursurile unei instituții de învățământ superior.
              Art.4  Prevederile hotărârii vor intra în vigoare pentru căsătoriile încheiate începând cu data de 01.04.2018.      
                Art. 5 Prezenta hotărâre va fi comunicată de către Serviciul administraţie publică locală,  agricultură, compartimentelor, serviciilor, Direcţiei de Asistenţă Socială şi Medicină Şcolară, Serviciului Public Comunitar Local de Evidență a Persoanelor din municipiul Focșani şi Primarului Municipiului Focşani, conform legii, care va asigura executarea acesteia prin Direcţia Economică.
            PREŞEDINTE DE SEDINŢĂ,
                   Mersoiu Ionuţ
                                                                                                   CONTRASEMNEAZĂ,

                                                                                          SECRETARUL MUNICIPIULUI 

                                                                                                            FOCŞANI
                                                                                                  Corhană Eduard Marian

